Charles Correa

Si Charles Mark Correa (1 Septyembre 1930 – 16 Hunyo 2015) sarong Indyanong arkitekto asin urban planner. Siya an natata'wan kredito sa pagpoon kan modernong arkitektura sa post-independyente Indya, siya nauumaw kan saiyang pagmakulog sa mga pangangaipo kan mga tios na taga-syudad asin kan saiyang paggamit kan mga tradisyonal na metodo asin mga materyales.An Architecture of Independence: The Making of Modern South Asia  University of Pennsylvania.
Biograpiya
Kaamayi nin buhay
Si Charles Correa, sarong Katoliko Romano nin Goa na namundag kan 1 Septyembre 19030 sa Secunderabad. Siya nag'adal sa St. Xavier's College, Mumbai. Dangan siya nagpadagos kan saiyang adal sa Unibersidad nin Michigan (1949–53) kun saen si Buckminster Fuller maestro, asin pa nag'adal siya sa Massachusetts Institute of Technology (1953–55) kun saen nakua niya an saiyang master's degree.
Karera
Kan 1958, si Charles Correa nagtugdas kan saiyang praktis na propesyonal sa Mumbai. An enot na magabat na proyekto niya iyo an Mahatma Gandhi Sangrahalaya (Mahatma Gandhi Memorial)  Sabarmati Ashram sa Ahmedabad (1958–1963), na nasundan kan Madhya Pradesh Legislative Assembly sa Bhopal (1967). Kan 1961-1966, siya nagdesenyo kan enot niyang high-rise na edipisyo, an mga apartment nin Sonmarg sa Mumbai. Sa National Crafts Museum sa New Delhi (1975–1990), saiyang pig'introdyusir an inapod na "mga kwartong biklad sa langit", asin an sistematikong pag'usar niya nin mga patio. Sa Jawahar Kala Kendra (Jawahar Arts Centre) sa Jaipur (1986–1992), siya nagtaong onra paagi kan saiyang tinugdok na estruktura ki Jai Singh II. Dangan saiyang pig'agda si artistang Briton na si Howard Hodgkin na iyo an magdesenyo kan luwas kan British Council sa Delhi (1987–1992).

Sa peryodong 1970–75, si Charles Correa iyo an Pamayong Arkitekto para New Bombay (Navi Mumbai), kun saen siya damay na gayo sa mahiwas na pagplanong urban kan bagong siyudad. Kan 1984, si Charles Correa nagtugdas kan Urban Design Research Institute sa Bombay, na dedikado sa proteksyon kan kapalibotan asin pagpagantad kan mga komunidad urban. Durante kan  huring apat na dekada kan saiyang buhay, si Correa nagtoon nin husto sa mga isyu sa urban asin mga bararatong harongan sa Third World. Kan 1985, si Primer Ministro Rajiv Gandhi pignombrahan siyang Pamayo sa National Commission on Urbanization.

Poon 2005 sundo 2008 si Correa iyo an Chairman kan Delhi Urban Arts Commission.

Dangan kaidto si Charles Correa pigdesenyo an Ismaili Centre sa Toronto, Kanada, na nasaro sa lugar an Aga Khan Museum na pigdesenyo man ni Fumihiko Maki, asin pa an Champalimaud Foundation Centre sa Lisbon, na pig'inaguraran ni Presidenteng Portuges na si Aníbal Cavaco Silva kan 5 Oktobre 2010.David MacManus, The Champalimaud Foundation, Lisbon, E-architect.co.uk 5 October 2010
Mga ultimong mga taon
Siya nagadan kan 16 Hunyo 2015 sa Mumbai huli sa kahelangan.

Trabaho
Estilo
Si Charles Correa pigdesenyo an haros 100 na edipisyo sa Indya, poon sa bararatong pagharongon abot sa mga condo'ng marahalon. Saiyang hinaboan an mga salming-asin-aserong paggagamit sa mga post-modernistang mga edipisyo, asin nagtoon siyang pag'asikaso sa mga desenyong nakatalanhok sa kulturang lokal, manta naggigibo nin mga solusyon sa pangangaipo kan mga estrukturang moderno sa paagi kan saiyang mga desenyong pinag'isipan nanggad. An estilo niya pa nakatoon man sa pagkaag nin mga espasyo asin mga terasa sa mga natad.Charlotte Luxford, 'India’s Greatest Architect' Charles Correa , Theculturetrip.com, 17 August 2018

Kan 2013, an  Royal Institute of British Architects nagkaag nin retrospektibong eksibisyon, "Charles Correa – India's Greatest Architect", dapit sa impluwensya kan saiyang trabaho sa  modernong urban na arkitekturang Indyano.

Mga proyekto

 Retrato  Petsa  Pangaran  Lokasyon  Mga Nota 125px  1958–63  Mahatma Gandhi SangrahalayaMahatma Gandhi Memorial  Sabarmati Ashram, Ahmedabad   1958–59  Cama Hotel  Ahmedabad  pigjhirasng nhuwto kan  mga kagsadiri  1961–62  Tube House  Ahmedabad  ginaba'  1961–66  Sonmarg na mga apartment  Mumbai  125px  1967  Madhya Pradesh Legislative Assembly  Bhopal  125px  1969–74  Kovalam Beach Resort  Kovalam  arkitekturang nag'aanhay na nakabagay sa palibot  125px  1970  Kala Academy  Panaji Eric Baldwin, New Petition Aims to Save Charles Correa's Kala Academy from Demolition, Archdaily.com, 7 August 2019 125px  1975–90  National Crafts Museum  New Delhi     R&D facility of Mahindra & Mahindra Ltd  Mahindra Research Valley, Chennai   1980–97  Vidhan Bhavan   125px  1982  Bharat Bhavan  Bhopal  125px  1986–92  Jawahar Kala KendraJawahar Arts Centre  Jaipur  125px  1986  Jeevan BharatiLife Insurance Corporation of India   Yaon sa 2018 World Monuments Watch na lista nin mga "50 Sityo Kultural Namimiligro sa mga Pagkaraot huli sa tawo asin natural na mga kawsa"Patrick Lynch, 2018 World Monuments Watch Lists 50 Cultural Sites at Risk from Human and Natural Threats, Archdaily.com, 23 October 2017 125px  1987–92  British Council  Delhi  125px  1989  Jawaharlal Nehru Centre for Advanced Scientific Research  Bangalore 125px  2000  St. Peter and St. Paul's Church, Parumala  Parumala, Thiruvalla 125px  2000–05  McGovern Institute for Brain Research  MIT, Boston, US   2004  City centre  Salt Lake City, Kolkata  125px  2007–10  Champalimaud Centre for The Unknown  Lisbon, Portugal  125px   Ismaili Centre  Toronto, Canada    Jawaharlal Nehru Institute of Banking and Finance Hyderabad

Mga Gawad
1972: Padma Shri
1984: Royal Gold Medal for architecture by the Royal Institute of British Architects.
1994: Praemium Imperiale
1998: 7th Aga Khan Award for Architecture for Madhya Pradesh Legislative Assembly
2005: Austrian Decoration for Science and Artalt=Charles Correa pigreresibi Padma Vibhushan ki Presidente Dr. A.P.J. Abdul Kalam|thumb|Charles Correa pigreresibi an Padma Vibhushan ki President Dr. A.P.J. Abdul Kalam kan 2006
2006: Padma Vibhushan given by Government of India
2011: Gomant Vibhushan conferred by Government of Goa

Publikasyon
Charles Correa, The New Landscape, RIBA Enterprises, December 1985, ()

Buhay personal
Si Charles Correa an naagom si Monika (née Sequeira), sarong artista, kan 1961. Sinda nagsaro, nag'estar sa saro kan flat sa Sonmarg apartment sa Mumbai. Igwa sinda duwang aki.

Hilnga man
 Geoffrey Bawa
 Muzharul Islam
 B.V. Doshi
 Raj Rewal
 Bashirul Haq

Toltolan

Mga dagdag na basahon
 Post Colonial India and its Architecture – I: Charles Correa – The Traditional in the Modern

Mga panluwas na takod

 Charles Correa – Photo Gallery sa BBC Radio 3
 Charles Mark Correa Biography
 Charles Correa Associates
 Charles Correa Foundation

Kategorya:Mga 1930 na kamundagan
Kategorya:Mga 2015 na kagadanan
Kategorya:Mga Katolikong mga taga Goa
Kategorya:Mga nagtapos sa St. Xavier's College, Mumbai
Kategorya:Mga nagtapos sa Taubman College of Architecture and Urban Planning
Kategorya:Mga nagtapos sa Massachusetts Institute of Technology
Kategorya:Postmodernong arkitektura sa Indya
Kategorya:Mga Urban designers
Kategorya:Mga Indyanong urban planner
Kategorya:Resipyente kan Padma Shri in science & engineering
Kategorya:Resipyente kan Padma Vibhushan in science & engineering
Kategorya:Resipyente kan Royal Gold Medal
Category:Recipients of the Praemium Imperiale
Category:Recipients of the Austrian Decoration for Science and Art
Category:20th-century Indian architects
Category:People from Secunderabad
Category:Indian environmentalists
Category:Activists from Andhra Pradesh
Category:20th-century Indian educational theorists
Category:Founders of Indian schools and colleges
Category:21st-century Indian architects
Category:21st-century Indian educational theorists
Category:Indian architects